## 8. évfolyam

Óraszám: 72 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Szövegértés, szövegalkotás | 7 |
| 2. A kommunikáció, a digitális írásbeliség fejlesztése | 15 |
| 3. Összetett mondat a szövegben | 10 |
| 4. Nyelvtörténet, nyelvrokonság játékosan | 9 |
| 5. Könyv- és könyvtárhasználat | 2 |
| 6. Készüljünk az év végi vizsgára | 29 |
| *Összes óraszám:* | *72* |

*1. Szövegértés, szövegalkotás*

Óraszám: 7 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* látja szöveg struktúráját, alkotó elemek egymásra épülését
* kiemeli a szövegből a kulcsszavakat, felismeri a szöveg kohéziós összetevőit
* alkalmazza a saját szöveg alkotásában a legfontosabb szövegszerkesztési elveket

A témakör tanulása eredményeként a tanuló:

* képes a szöveget magasabb megértési szinten feldolgozni
* különböző szövegformákat hoz létre tudatos szerkesztettséggel

Fejlesztési feladatok és ismeretek

* A problémamegoldó gondolkodás fejlesztése
* A nyelvhasználati és a kommunikációs készség fejlesztése
* A kommunikáció nem nyelvi jeleinek alkalmazása mindennapi helyzetekben
* A kommunikációs zavar felismerése, néhány megismert korrekciós lehetőség alkalmazása
* A szövegértési készség fejlesztése
* A szóbeli kifejezőkészség fejlesztése
* Az önálló tanulási és ismeretszerzési képesség fejlesztése hagyományos és digitális források, eszközök használatával
* A tömeg- és digitális kommunikáció jellemzőinek megismerése
* A kommunikációs zavar felismerése, javítása
* Vita- és érvelési kultúra elsajátítása
* A közéleti beszédformák (felszólalás, hozzászólás, alkalmi beszéd) felismerése és alkalmazása

Fogalmak: tömegkommunikáció, kommunikációs zavar, vélemény, vita, érv, cáfolat, hozzászólás, felszólalás, alkalmi beszéd

Javasolt tevékenységek

* Szerep- és drámajátékok
* Aktív részvétel különböző kommunikációs helyzetekben
* A közéleti megnyilatkozás alapjainak elsajátítása
* Az önálló véleményalkotás készségének fejlesztése

*3. Összetett mondat a szövegben*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Különbséget tudjon tenni az egyszerű és összetett mondatok között.

A témakör tanulása eredményeként a tanuló:

* Tisztában legyen az összetett mondatok megalkotásának a szabályaival.

Fejlesztési feladatok és ismeretek

* A mondatfajták felismerése a közlési szándék és szerkezet szerint
* Az összetett mondatok típusainak megismerése
* Alárendelő és mellérendelő összetett mondatok elkülönítése
* A központozás megtanulása az összetett mondatban
* Az idézés szabályainak elsajátítása

Fogalmak: összetett mondat, alárendelés, mellérendelés, logikai viszonyok; idézet, idézés

Javasolt tevékenységek

* Gyakorlati feladatok megoldása

*4. Nyelvtörténet, nyelvrokonság játékosan*

Óraszám: 9 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Megismerkedjen a nyelvtörténeti elméletekkel.

A témakör tanulása eredményeként a tanuló:

* érti a magyar nyelv rokonságának hipotéziseit
* ismeri a magyar nyelvtörténet korszakait
* megérti a szókészlet változásait a magyar nyelv történetében
* érzékeli a mindennapokban a beszéd, a nyelv, mint változó rendszer működését

Fejlesztési feladatok és ismeretek

* a nyelv állandóságának és változásának megfigyelése különböző korok szövegeiben
* a szókincs változása, régi kifejezések, jövevényszavak gyűjtése irodalmi és beszélt nyelvi szövegekből
* a nyelvújítás és a nyelvújítók néhány szóalkotási módjának megismerése
* a magyar nyelv eredete, a nyelvrokonság hipotéziseinek megismerése

Fogalmak: rovásírás, nyelvemlék, nyelvújítás, nyelvcsalád, nyelvrokonság, jövevényszó

Javasolt tevékenységek

* A magyar nyelv korszakainak a vizsgálata.

*5. Könyv- és könyvtárhasználat*

Óraszám: 2 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Képes megadott szempontok alapján önálló gyűjtőmunkát végezni a könyvtárban és digitális felületeken

A témakör tanulása eredményeként a tanuló:

* Képes önálló adatgyűjtésre, jegyzet- és vázlatkészítésre különböző technikákkal.

Fejlesztési feladatok és ismeretek

* A könyvtárak típusaival és jellemzőivel való ismerkedés
* Képzőművészeti gyűjtemények megismerése vezetéssel
* Részvétel múzeumpedagógiai és könyvtárismereti foglalkozáson, és az azt előkészítő osztálytermi órán
* Néhány sajtótermék szerkezetének, tartalmának áttekintése
* Megadott szempontok alapján reflexió megfogalmazása a múzeumban, színházban, könyvtárban szerzett tapasztalatokról

Fogalmak: szöveg, hagyományos szöveg, digitális szöveg, lineáris szöveg, nem lineáris szöveg

Javasolt tevékenységek

* Elméleti tananyag helyett gyakorlati feladatok: könyvtárak, múzeumok, kiállítások felkeresése, megtekintése
* A szövegek sajátosságainak megfigyeltetése, főbb fajtáinak tudatosítása: lineáris és nem lineáris, hagyományos és digitális szövegek
* Digitális és/vagy nyomtatott szótárak használata

*6. Készüljünk az év végi vizsgára*

Óraszám: 29 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Képes legyen tudását rendszerzeni.

A témakör tanulása eredményeként a tanuló:

* Az eddig tanultakat mind elméletben, mind gyakorlatban alkalmazni tudja.

Fejlesztési feladatok és ismeretek

* Tanulási stratégiák, eddigi ismeretek fejlesztése.

Fogalmak: Eddig tanult fogalmak átismétlése.

Javasolt tevékenységek

* Gyakorlás